open-index/open-wikipedia-markdown huggingface dataset:
NM i fotball for kvinner 2000

**[[NM i fotball for kvinner|Norgesmesterskapet i fotball for kvinner]] 2000** er en norsk fotballturnering. Det var det 23. offisielle norgesmesterskap. Asker slo Bjørnar 4-1 i finalen som ble spilt lørdag 28. oktober på Ullevaal Stadion i Oslo. 
Asker kom til finalen ved å slå Bingen, Lørenskog, Klepp og Kolbotn.
Bjørnar kom til finalen ved å slå Follese, Voss, Byåsen og Trondheims/Ørn.

## Småfakta
*Ingen lag fra Toppserien ble slått ut av lag fra lavere divisjoner. 
*Den største seieren i Norgesmesterskapet det året var Kolbotns 18-0 over Skjetten.

## Første runde
De fleste kampene ble spilt torsdag 26. april

1Mandag 24. april
2Tirsdag 25. april 
3Torsdag 4. mai 

## Andre runde
De fleste kampene ble spilt torsdag 10. mai

4Mandag 8. mai
5Tirsdag 9. mai 
6Fredag 11. mai 
7Lørdag 12. mai

## Tredje runde
De fleste kampene ble spilt fredag 9. juni

8=Torsdag 8. juni
9=Lørdag 10. juni

## Fjerde runde
Kampene ble spilt tirsdag 8. august

## Semifinale
Kampene ble spilt tirsdag 22. august

## Finale

## Eksterne lenker
* Stein Langørgens hjemmeside (engelsk)
* Riise avsluttet med cupseier vg.no
* Asker Skiklubb er cupmestere!!! asker-skiklubb.net
Rothera Antarctic Research Station

**Rothera** er en av forskningsstasjonene til British Antarctic Survey (BAS) i Antarktis. Den er beliggende på Adelaide Island vest for Den antarktiske halvøy og benyttes til forskning innen blant annet meteorologi, biologi, geologi og glasiologi. Den fungerer også som forsyningsbase for forskningsstasjonene som ligger på det antarktiske kontinentet.

I tillegg til kaianlegg for forsyningsskip har stasjonen en 900 meter lang rullebane. BAS opererer en flyforbindelse til Falklandsøyene med et fly av typen de Havilland Canada Dash 7.

Rothera erstattet i 1975 Adelaide Station (1961–1977). Stasjonen er helårsbemannet og har en kapasitet på 130 personer, mens gjennomsnittlig vinterbemanning ligger på 22 personer.

## Eksterne lenker
* 
* Rothera Research Station  British Antarctic Survey
Mount John Laurie

**Mount John Laurie** er et fjell i Alberta, Canada.

Det offisielle navnet er *Mount John Laurie*, også kjent som *Mount Laurie*, men det er best kjent under navnet som de innfødte har gitt det; *Yamnuska*. Yamnuska betyr «vegg av stein». John Laurie var stifteren av «The Indian Association of Alberta».

Fjellet er populært for fjellklatrere, og har over 100 ruter i forskjellige vanskelighetsgrader.

## Referanser


## Eksterne lenker
*
Euthyplociidae

* Euthyplociinae
* Exeuthyplociinae

**Euthyplociidae** er en familiegruppe av døgnfluene. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. De er utbredt i Asia, Sør-Amerika, Afrika og på Madagaskar.

## Utseende
De voksne insektene kan kjennes på at hodet er ganske lite med små fasettøyne, men temmelig store punktøyne (*ocelli*) hos begge kjønn, og at åren R1 i forvingen er gaffelgrenet ganske nær roten. Forvingene er brede, omtrent halvparten så brede som lange.
Nymfene er flate, forbeina er mer eller mindre avflatet. Hodet er stort og bredt, med nokså små fasettøyne. Mandiblene (overkjevene) er lange og sigdformede, med lange hårfrynser på begge sider. Beina er ganske lange, lårene tykke og brede, leggene forholdsvis smale, bortsett fra framleggene hos slekten *Afroplocia*. Vingeknoppene møtes nesten på midten. Trakégjellene er smale med lange hårfrynser langs kantene. Bakkroppsleddene er delvis kledt med lange hår langs sidene. De tre haletrådene er nesten uten fine hår.

## Levevis
Nymfene lever gjerne på store steiner og blokker i rasktstrømmende elver og bekker.
De filtrerer næringspartikler fra vannet.

## Systematisk inndeling

* Orden **[[døgnfluer]] (Ephemeroptera)**
** Overfamilie Ephemeroidea
*** Familie Euthyplociidae Lestage, 1921
**** Underfamilie Euthyplociinae Lestage, 1921
***** Slekten *[[Campylocia]]* Needham & Murphy, 1924 – 7 arter, Sør-Amerika
***** Slekten *[[Euthyplocia]]* Eaton, 1871 – 4 arter, Sør-Amerika
***** Slekten *[[Mesoplocia]]* Demoulin, 1952- 2 arter,Sør-Amerika
***** Slekten *[[Polyplocia]]* Lestage, 1921 – 4 arter, Sørøst-Asia
***** Slekten *[[Proboscidoplocia]]* Demoulin, 1966 – 8 arter, Madagaskar
**** Underfamilie Exeuthyplociinae Gillies, 1980 – Afrika
***** Slekten *[[Afroplocia]]* Lestage, 1939 – én art
***** Slekten *[[Exeuthyplocia]]* Lestage, 1918 – én art

## Kilder
* Dominguez, E., Molineri, C., Pescador, M.L., Hubbard, M.D. og Nieto, C. (2007) Ephemeroptera of South America. http://books.google.no/books?id=dwaJWle8OfkC&pg=PA43&lpg=PA43&dq=Euthyplociidae&source=bl&ots=BoNqLwJKHF&sig=0Uu3zoLJUhvgDh6LRXBK0hcyNCw&hl=no&ei=C7G4SsaME4X4-AbW4fnJBQ&sa=X&oi=book_result&ct=result&resnum=5#v=onepage&q=Euthyplociidae&f=false
* Gillies, M.T. (1980) The African Euthyplociidae (Ephemeroptera) (Exeuthyplociinae subgen.n.). Aquatic Insects 2: 217-224. https://web.archive.org/web/20120427220908/http://www.famu.org/mayfly/pubs/pub_g/pubgilliesm1980p217.pdf

## Eksterne lenker
* 
* Tree of Life - Døgnfluer, (Ephemeroptera)  (engelskspråklig)
* CSIRO – Døgnfluer, (Ephemeroptera)  (engelskspråklig)
* Foto av en nymfe
Strømsbu gård

**Strømsbu gård**  er en fredet kjøpmannsgård i Arendal, vest for Arendal sentrum, bygget i 1760.

Strømsbu  gård hadde sammen med Langsæ gård alt areal i Arendal, og Arendal sentrum ble utskilt fra disse gårdene. Gården er siden 1804 eid av slekten Herlofson, da statshauptmann Peter Herlofson overtok gården, og ga bygningen sin nåværende form. Nicolai B. Herlofson, tidligere ordfører i Arendal, kommer fra gården. Strømsbo gård har gitt navn til bydelen Strømsbu, som lå utenfor bygrensen fram til 1902 da kommunene Arendal og Barbu ble slått sammen. Før 1878 lå Strømsbu i Østre Moland kommune, og var den vestligste gården i kommunen.

Strømsbu gård hadde skipsverft på Svinodden, og Axel og Oscar Herlofson bygde «Strømsbo dampsag» i 1883 innerst i Strømsbubukt.

## Fotnoter

## Eksterne lenker
* 
*
Elsero

**Elsero** kan vise til følgende:

* Elsero – fredet villa i Oslo
* Elsero – gård/bruk som ligger i Ytre Sandviken i Bergen og som i dag huser Gamle Bergen Museum 
* Elsero – havneområde og skipskirkegård med 10 vrak, deriblant rester av «Königsberg» (1927) (senket 1940).
* Elsero – skipsfunn av en seilskute fra 1800-tallet.
* Elsero – brigg (på maleri *Elsesroe*), bygget på Elsero før 1806, tapt nær Lisboa i Portugal under Napoleonskrigene.

I varianten *Elsesro*:
* Elsesro – tidligere lyststed i Gamle Bergen Museum
* Elsesro –  som er 	adressenavnet til Gamle Bergen Museum
* Elsesro – Elsero – Sandviken sjøbad ved Gamle Bergen Museum (begge navn brukt om hverandre)

## Referanser
Atterbergpriset

**Atterbergpriset** er en svensk pris som opphavsrettorganisasjonen Stim hvert år en belønner svensk komponist med. Prisen er oppkalt etter komponisten Kurt Atterberg som spilte en vesentlig rolle da Stim ble stiftet i 1923. Han var også en av initiativtakerne til Föreningen svenska tonsättare.
Stims styre peker ut prisvinnerne. De som kommer på tale for å få prisen har som regel i likhet med Atterberg arbeidet for å forbedre komponistenes kår. Prisseremonien finnes sted i tilknytning til Atterbergs fødselsdag den 12. desember.

## Liste over prisvinnere
Mathilde Munch

**Mathilde Kristine Munch** (1866–1953) var norsk pedagog og lærebokforfatter. 

Hun er særlig kjent for lesebøkene *Min første læsebok* og *Hjemme og ute* (siden *Heime og ute*). Sistnevnte var en revidert versjon av *[[Læsebog i Modersmaalet]]* med etterfølgere, som Steenske forlag i 1921 gav Munch og Sven Svensen (1863–1946) i oppdrag å utarbeide. Begge kom i mange opplag og på begge målformer. Hun laget også en del barnesanger og redigerte to samlinger av sanger med melodier. Ellers virket hun ifølge en slektsdatabase ved Uranienborg skole frem til 1931.

Mathilde var datter av teologiprofessor Edvard Myhre Munch (1836–1900) og Anne Helene Borchsenius (1838–1916). Faren var søskenbarn av maleren Edvard Munch. Moren var datter av Fredrik Charlow Borschenius, som var både fogd og amtmann i Nedre Telemarken fogderi. Foreldrene hadde giftet seg 1862 på morens hjemsted Solum, som i dag er en del av Skien kommune. Faren var, ifølge lokalhistorikere, oppført som «landsteolog». 

## Utgivelser
* Digitaliserte bøker av Mathilde Munch fra Nasjonalbiblioteket
* 

## Referanser
Grupos de Resistencia Antifascista Primero de Octubre

**Grupos de Resistencia Antifascista Primero de Octubre** (**GRAPO**) en spanskmaoistisk organisasjon som ble etablert i 1975. Gruppens mål er å styrte den spanske staten og danne en spansk marxist-leninistisk republikansk stat som er basert på det maoistiske Kina. 

Organisasjonen er sterkt imot Spanias medlemskap i NATO og dens retorikk er ekstremt anti-amerikansk. 
Gruppen var ganske aktiv på slutten av 1970-tallet og tidlig på 1980-tallet, og har i dag et synkende medlemstall, de mangler pengedonasjoner og flere av de sentrale medlemmene er arrestert. 

Ifølge spanske myndigheter ble GRAPO oppløst etter at seks av medlemmene ble arrestert i juni 2007, men formelt har gruppen ennå ikke annonsert sin oppløsning. GRAPO står oppført på EU sin liste over terrororganisasjoner. 

Selv om GRAPO økte sin terrorvirksomhet fra 1979 og utover nådde de ikke frem med noen av sine mål, og den offentlige sympatien de i begynnelsen fikk fra venstreorienterte kretser avtok på 1980-tallet og ble aldri sett på som noen heroisk revolusjonær gruppe. GRAPO har i dag et ekstremt lavt nivå av folkelig støtte.

I 1984 vedtok spanske myndigheter en ny anti-terrorlov som var inspirert av den italienske modellen og som i større grad muliggjorde at politiet kunne slå til mot GRAPO. Gruppen brukte for det meste mobile kommandosoldater, som jobbet meget hurtig og enklere kunne forsvinne etter at det var ferdig med en jobb, og de ble dermed vanskeligere å spore opp. 

Siden starten i 1975 og til dags dato er gruppen mistenkt for å ha drept 84 mennesker, de fleste av disse var politimenn, militært personell, dommere og resten av dem var sivile. De drepte døde enten i bombeangrep eller i skyteepisoder. 

GRAPOs leder Manuel Perez Martinez 'Arenas' ble dømt i en fransk domstol i 2000 for kriminell sammensvergelse med terrorisme som hensikt. Den spanske staten har sendt en utleveringsbegjæring til Frankrike. GRAPO har ikke offentliggjort navnet på lederens etterfølger.
Arsita

**Arsita** er en middelalderlandsby og kommune i provinsen Teramo i regionen Abruzzo i Italia. Den er lokalisert i naturparken som er kjent som "Gran Sasso e Monti della Laga nasjonalpark".

Kommunen består av følgende frazioni: Cacciafumo, Collemesolo, Figliolarsita, Pantane og Valleiannina.

## Geografi
Arsita ligger på 470 meters høyde i fjellene ved elven Fino, nord i Abruzzo. Landsbyen ligger på østsiden av fjellet Gran Sasso, 36&nbsp;km fra Teramo. I kommunens område finnes det flere pre-romerske ruiner som stammer fra det 8. århundre f.Kr.. Romerske mynter, enkelte etasjer fra bygninger og små statuer fra kristendommens grunnleggelse er blant ruinene som finnes i Arsita.

## Historie
Arsita ble bygget i senmiddelalderen rundt et befestet slott som ble kalt Castello Bacucco, og som til å begynne med tilhørte greven av Chieti. Senere var det munkene i Montecassino som tok kontroll over slottet, før Casa d'Este til slutt oppholdt seg der. Frem til 1905 var landsbyen kjent som Bacucco, oppkalt etter slottet i området. Landsbyen ble i 1853 solgt til Margaret av Østerrike. Andre historikere mener at Bacucco fikk sitt navn etter det latinske ordet for guden Bacchus.

I det 12. århundre lå landsbyen i hendene til den regjerende Acquaviva-familien. I 1806 kom området under styret til nabobyen Penne. I Napoleonstiden kontrollerte en rekke brigander territoriet i og rundt Arsita. Enkelte trefninger fant sted i denne perioden.

Tidlig på 1800-tallet ble det sagt at vannet fra en kilde i dette området hadde en helbredende effekt.

## Høytider og viktige dager
I fellesskap med landsbyene Cermignano, Tossicia og Bisenti feirer innbyggerne i Arsita et festmåltid for St. Antonio Abate 17. januar hvert år. En annen festival finner sted når byfolket er kledd i kostymer som representerer årets tolv måneder.

## Severdigheter
En rekke severdigheter finnes i kommunen. Blant disse er:
* Castello Bacucco – ruiner av det historiske slottet i øvre del av landsbyen. 
* Kirken Santa Vittoria
* Kirken Santa Maria D'Aragona – med en vakker Madonna con Bambino.
* Di Francesco vannmølle – langs den antikke "Sentiero dei Mulini" (møllens sti).
* Inferno spaccato – et sted for klippeklatring med moderne fasiliteter.

## Referanser


## Eksterne lenker
*
Brynjulf Skaugen

**Brynjulf «Bryn» Skaugen** (født 9. desember 1951) er en norsk skipsreder og forretningsmann.

Bryn Skaugen har vært eier og styreformann i B. Skaugen Shipping AS og investeringsfirmaet Skaufoss AS. I 2008 var Skaugen daglig leder i investeringsfirmaet Bras Kapital AS.

Fram til 2002 var Skaugen stor aksjonær i Tusenfryd. Skaugen var i 2002 også aksjonær i cruiseskipet «The World». Fram til 2005 var han aksjonær i Bankia Bank.

## Privatliv
Brynjulf Skaugen er sønn av skipsreder Brynjulf Skaugen senior og Anette Skaugen, født Cappelen fra Ulefoss. Han er barnebarn av bondegutten Isak Martinius Skaugen fra Skaugen i Gjerpen, som startet som dekksgutt og jobbet seg opp til skipper. Han er fetter til skipsreder Morits Skaugen. Han er gift med Nina Skaugen og de er foreldre til bl.a. forretningsmannen Martinius Skaugen.

## Referanser
Ateleta

**Ateleta** er en landsby og kommune i provinsen L'Aquila i regionen Abruzzo i Italia. Den har omtrent 1&nbsp;200 innbyggere.

Kommunen har følgende frazioni: Carceri Alte, Carceri Basse, Colli og Sant'Elena.

## Referanser


## Eksterne lenker
*
Kniplersken

***Kniplersken*** (originaltittel: *La dentellière*) er en fransk dramafilm fra 1977, regissert av Claude Goretta. Filmen er basert på den Goncourt-vinnende romanen *[[La Dentellière]]* av Pascal Lainé. Hovedrollen spilles av Isabelle Huppert.

## Handling
I Paris bor den sjenerte Béatrice sammen med sin mor, og arbeider ved en frisør-salong. Hennes eneste venninne er den livlige Marylène. Marylène ahr nylig blitt forlatt av sin kjæreste, og foreslår at de to kvinnene reiser på ferie ved sjøen i Cabourg. Der går Marylène snart ut med en ny mann, og Béatrice blir stående igjen alene.

De to blir etter hvert venner med en sjenert student, François, og Béatrice flytter inn på værelset hans i Paris. Selv om han forsøker å introdusere henne for sine velstående foreldre og hans intellektuelle venner, klarer ikke Béatrice å bli en ordentlig del av deres verden. Parets problemer begynner snart å irritere ham, og de skiller lag. Hun mister snart interessen for livet, og havner på et mentalsykehus.

## Skuespillere
* Isabelle Huppert – Pomme
* Yves Beneyton – François
* Florence Giorgetti – Marylène
* Annemarie Düringer – Pommes mor (som Anne-Marie Düringer)
* Renate Schroeter – François' kjæreste (som Renata Schroeter)
* Michel de Ré – Maleren
* Monique Chaumette – La mère de François
* Jean Obé – Le père de François
* Christian Baltauss – Gérard
* Christian Peythieu
* Heribert Sasse
* Jeanne Allard
* Odile Poisson – La caisière
* Gilberte Géniat (som Gilberte Geniat)
* Sabine Azéma – Corinne (som Sabine Azema)

## Referanser


## Eksterne lenker
*
Rent bord

***Rent bord*** (originaltittel: *Coup de Torchon*) er en fransk kriminalfilm og svart komedie fra 1981 regissert av Bertrand Tavernier. Filmen er basert på Jim Thompsons roman *[[Pop. 1280]]* fra 1964. Filmen følger bokens handling relativt godt, men har endret lokasjonen fra en hurtigvoksende landsby i Vest-Texas til en liten by i Fransk Vest-Afrika.

## Handling
I en liten by i Fransk Vest-Afrika i 1938 er Lucien Cordier byens eneste politibetjent. Han er ikke i stand til, eller villig til, å pålegge sin myndighet - og han blir behandlet med hån og forakt av alle de andre innbyggerne. Hans sexy kone Huguette har en annen kjæreste, Nono, som lever sammen med dem, og påstår at Nono er broren hennes. Lederen for tømmer-firmaet, Vanderbrouck, fornærmer Lucien i alles påsyn. Han har også problemer med ett par halliker, som bryter loven og liker å ydmyke ham.

Lucien setter seg på et tog, for å konsultere sin overordnede Chavasson - som ber ham handle med langt større kraft. På toget hjem møter Lucien den attraktive nye læreren i byen, Anne. Når han er tilbake i byen sin, fanger han de to hallikene på egen hånd. Etter å ha skutt og drept begge to, kaster han likene i en elv. Cordier begynner deretter å gå etter alle andre som tidligere har forårsaket ulike problemer i livet hans.

## Skuespillere
* Philippe Noiret – Lucien Cordier 
* Isabelle Huppert – Rose 
* Jean-Pierre Marielle – Le Peron og hans bror
* Stéphane Audran – Huguette Cordier 
* Eddy Mitchell – Nono 
* Guy Marchand – Marcel Chavasson 
* Irène Skobline – Anne, læreren
* Michel Beaune – Vanderbrouck 
* Jean Champion – Prest
* Victor Garrivier – Mercaillou 
* Gérard Hernandez – Leonelli 
* Abdoulaye Diop – Fete Nat 
* Daniel Langlet – Paulo 
* François Perrot – Colonel Tramichel 
* Raymond Hermantier – Blind mann
* Mamadou Dioumé – Mamadou 
* Samba Mané – Vendredi 

## Referanser


## Eksterne lenker
*
Voksenåsen (hotell)

**Voksenåsen** er Norges nasjonalgave til Sverige som takk for hjelpen under  andre verdenskrig og gjenoppbyggingen av landet i de nærmeste årene etter krigen. 

Voksenåsen består av et senter for svensk-norsk samarbeid (Voksenåsen Kultursenter) og et hotell med en velrenommert restaurant på toppen av Voksenåsen i Oslo.  

I 1955 ble eiendommen på over 30 mål overrakt fra statsminister Einar Gerhardsen til statsminister Tage Erlander. På Voksenkollen, i en høyde av 501 moh., skulle det svenske og det norske flagget vaie side om side. Arkitektene Hans-Kjell Larsen og Terje Thorstensen vant den utlyste arkitektkonkurransen. 

Den 9. mai 1955 leverte den norske statsministeren, Einar Gerhardsen, en deklarasjon som sa følgende:



Stedet ble opprinnelig kalt Svenskhemmet Voksenåsen og skulle være et sted hvor det svenske folk skulle få lov til å oppleve Norge. Ved åpningen den 1. oktober 1960 var kong Olav V og den svenske kong Gustav VI Adolf til stede, det samme var statsminister Einar Gerhardsen og den svenske statsminister Tage Erlander. I sin takk 2. oktober 1960 sa Erlander følgende:

Som en pådriver for å fremme nordisk samarbeid og samfunnsforståelse, tilrettelegger Voksenåsen arrangement innen kultur, samfunn og språk. Arrangementene tar form som konferanser, kurs, konserter, foredrag og utstillinger, blant annet det årlige Sommerakademiet for 200 musikkstudenter fra 30 land. Voksenåsen har også en stor kunstsamling med utgangspunkt i den norske kunstscenen på begynnelsen av 1960-tallet, da nasjonalgaven Voksenåsen sto ferdig. Samlingen består av malerier, glass og skulpturer.

Voksenåsen eies av Den svenske stat ved kulturdepartementet. Administrerende direktør per 2020 er Maria af Klinteberg Herresthal. 

## Se også
* Svenska Norgehjälpen – svensk hjelpearbeid for Norge under andre verdenskrig
* Lysebu – nasjonalgave til Danmark for Danskehjelpen, dansk støtte til Norge under andre verdenskrig
* Svensk-norsk samarbeidsfond

## Referanser


## Eksterne lenker
*
Thomas Falck

**Thomas Falck** (født 20. juni 1966) er en norsk næringslivsleder, engelinvestor og risikokapitalist og tidligere styreleder i Norsk Venturekapitalforening.

Falck var fra 2001 til 2007 partner i venturefondet Four Seasons Venture III, og deretter operativ leder for Verdane Capital IV AS / Four Seasons Venture IV AS, som privatiserte SND Invest. Etter dette arbeidet han i et eget investerings og rådgivningsselskap. 

Falck ble utdannet ved Sjøkrigsskolen i Bergen, tjenestegjorde deretter i undervannsbåt, og tok senere graden master of business administration ved Darden School of Business Administration ved University of Virginia. 

## Referanser
Atessa

**Atessa** er en by og kommune i provinsen Chieti i regionen Abruzzo i Italia. Den har en befolkning på rundt 10&nbsp;000, og ligger på 435 meters høyde. Kommunen har et veldig gammelt og tradisjonelt persisk navn som betyr "lik brann"; *Ate* er det persiske ordet for brann, og *-ssa* er en persisk forkortelse for "lik". Atessa var også hustruen til Daryoush (Darius), en av Irans tidligere konger. 

Atessa er hjembyen til fotballaget Polisportiva Val di Sangro. 

Kommunen består av følgende frazioni: Aia Santa Maria, Boragna Fontanelle, Boragna San Paolo, Campanelle, Capragrassa, Carapelle, Carriera, Casale, Castellano, Castelluccio, Ceripollo, Colle Comune, Colle d'Aglio, Colle delle Pietre, Colle Flocco, Colle Grilli, Colle Martinelli, Colle Palumbo, Colle Quarti, Colle Rotondo, Colle San Giovanni, Colle Sant'Angelo, Colle Santinella, Colle Santissimo, Cona, Coste Iadonato, Croce Pili, Fazzoli, Fontegrugnale, Fontesquatino, Forca di Iezzi, Forca di Lupo, Fornelli, Giarrocco, Ianico, Lentisce, Mandorle, Mandrioli, Masciavò, Masseria Grande, Molinello, Montecalvo, Montemarcone, Monte Pallano, Monte San Silvestro, Osento, Passo del Vasto, Passo Pincera, Piana Ciccarelli, Piana dei Monaci, Piana dell'Edera, Piana Fallascosa, Piana La Fara, Piana Matteo, Piana Osento, Piana Sant'Antonio, Piana Vacante, Pianello, Piazzano, Pietrascritta, Pili, Querceto, Quercianera, Rigatella, Riguardata Scalella, Rocconi, Saletti, San Giacomo, San Luca, San Marco, Sant'Amico, San Tommaso, Satrino, Sciola, Scorciagallo, Siberia, Solagna Longa, Solagna Rigatella, Sterpari, Vallaspra og Varvaringi.

## Referanser


## Eksterne lenker
*
Al Qaida i det islamske Maghreb

**al Qaida i det islamske Maghreb** (**AQIM**) (, *ālqāʿd fy blād ālmġrb ālāslāmy*) er en jihadistisk milits som har som mål å styrte den algeriske regjeringen og etablere en islamsk stat. Gruppen ble etablert i 2002 og ledes av Abu Musab Abdel Wadoud. I medhold av resolusjon 1267 fra FNs sikkerhetsråd i 1999 ble militsen 28. mars 2011 erklært å være tilknyttet al-Qaida.

Gruppen har erklært sin intensjon om å angripe algeriske, franske og amerikanske mål.

I februar 2003 kidnappet gruppen 32 europeiske turister. En av de kidnappede døde, 17 gisler ble hentet ut av algeriske soldater den 13. mai 2003, og 14 ble satt fri i august 2003. I 2007 drepte gruppen 44 personer og såret 19 i selvmordsaksjoner, bombeangrep og skyteepisoder.

Den 30. juli 2009 ble 11 algeriske soldater drept i et bakholdsangrep av islamske ekstremister mens de eskorterte en militær konvoi utenfor kystbyen Damous nær Tipasa.

AQIMs Sahara-avdeling sluttet seg i 2017 sammen med Ançar Dine, Al-Mourabitoun og Katiba Macina i Jama’at Nasr al-Islam wal Muslimin (JNIM) med Iyad Ag Ghaly som leder. JNIM ble i 2018 ble designert som terrororganisasjon av USAs utenriksdepartement.

## Navn

Til 25. januar 2007 var gruppa kjent som Salafist Group for Call and Combat ( **  (*fransk * (*GSPC*)), 

## Se også
*Groupe islamique armé
*Gisselaksjonen i In Amenas i 2013

## Referanser
Longview (sang)

**«Longview»** er den første singelen utgitt av det amerikanske punkrockbandet Green Day på et kommersielt plateselskap, og også den første singelen utgitt fra suksessalbumet *[[Dookie]]*.

Green Day ble i 1995 nominert til Grammy i kategoriene «Best New Artist» og «Best Hard Rock Performance» for sangen.

## Bakgrunn for låta
*«It's about boredom, and smoking dope.»* - Billie Joe Armstrong

Teksten i låta beskriver intens kjedsomhet, og handler om en dag sittende i et hus og gjøre absolutt ikke noe viktig, onanere til det ikke lengre er gøy, ikke ha noen jobb, og heller ikke noe liv. Sangen fanget oppmerksomheten til mange unge samtidig med utilslørt hentydninger til onani.

I 2005 valgte Armstrong å bruke følgende beskrivelse av bakgrunnen for låta i intervju med magasinet Guitar Legends:

*«I guess it was just living in the suburbs in a sort of shit town where you can't even pull in a good radio station. I was living in Rodeo, [[California]], about 20 minutes outside of [[Oakland, California|Oakland]]. There was nothing to do there, and it was a real boring place.»*

I 1995 uttalte Mike Dirnt følgende til Rolling Stone om første gang han hørte et utdrag fra sangen Armstrong på den tiden skrev på:

*«When Billie gave me a shuffle beat for «Longview», I was frying on acid so hard. I was laying up against the wall with my bass lying on my lap. It just came to me. I said, 'Bill, check this out. Isn't this the wackiest thing you've ever heard?' Later, it took me a long time to be able to play it, but it made sense when I was on Drugs.»*

## Musikkvideo
Videoen foregår i en dårlig belyst kjellerenhet i et hus i Berkeley, California som bandet brukte å bo i. Bandmedlemmene sa at utseendet var forsettlig «grungy». I videoen er vokalist Billie Joe Armstrong vist sittende i en sofa og ser på TV, før han blir «sinnssyk» og river opp sofaen senere i videoen. Noen minutter før filmingen tok til, hadde Armstrong sittet i den samme sofaen og sett på nyhetene at Kurt Cobain var død.

Dette var Green Days første musikkvideo, og var regissert av Mark Kohr. Musikkvideoen ble senere nominert i 3 kategorier under MTV Video Music Awards 1994 i kategoriene «Best Group Video», «Best Alternative Video» og «Best New Artist».

## Referanser
Albert W. Owesen

**Albert Winderen Owesen** (1917–2010) var en norsk tekstilmann, mest kjent som filmskaper og naturforkjemper.

Albert W. Owesen startet  Oslo Smalfilmklubb og *Owesen-Tekstil A/S*.  Hans *Owesen-Film A/S* produserte to av Arne Skouens filmer, Det brenner i natt! (1955) og Barn av solen (1955), etter at Norsk Film A/S hadde nektet pengestøtte.  Owesens kinosuksess *[[Villmarken kaller]]* ble av Per Høst kritisert for å filme dyr bak gitter. Fra 1980 tilbrakte han over tyve vintre med filming av dyrelivet i Afrika.

Han var sønn av Viktor Backlund Owesen (1883–1918) og Ingeborg Winderen (1889–1948). Etter farens død i 1918 vokste Albert opp i Oslo på Vinderen hovedgård som hadde vært eid av morfaren hans, Jens Albert Winderen (1845–1916).
## Priser og utmerkelser
* Sølvklumpen 1964 for Villmarken kaller
* Solo (brus)/World Wildlife Funds naturvernpris 1973 på kroner 5 000.  Owesen avslo prisen.
* Gyldendals forfatterkonkurranse, vinner for *I beverskog* 1978
* Oslo bys kulturstipend 2000
* Statens stipend til eldre fortjente kunstnere 2004
* Foreningen Våre Rovdyrs rovdyrpris 2007
* Ordknappen 2012 for boka *Blant løver i Afrika*. Prisen ble delt ut etter hans død og det var hans enke Ane-Grethe Owesen som mottok prisen i hans sted. 
## Utgivelser og filmer
* *Skiløping i [[Nordmarka]]* (Filmavisen)
* *Baksiden av medaljen* og *Teltbyen* (1954).  Om bolignød etter krigen.
* *Velkommen til Oslo* (1955).  Reklamefilm.
* *Skisser fra [[Lofoten]]* (1956)
* *Froskemenn* (1957).  Landets første undervannsfilm.
* *Barna ble glemt* (1959).  Om barn og trafikkdød.
* *Norsk skiløpings historie* (1961)
* *Alltid på vakt* (1961).  Til Redningsskøytenes 70-årsjubileum
* *På oppdrag med ubåt S-309*
* *[[Villmarken kaller]]* (1964).  97 minutter dokumentar fra Hardangervidda.  Ble senere delt opp i kortfilmene *Dyrelivet på fjellet om vinteren* 1967, *Streiftog i naturen* 1968 og *[[Jerv]]en* 1981.
* *[[Lomvi]] på [[Røst]]* (1966). Med sveitsiske fugleforsker Beat. Tschanz.
* *[[Hardangervidda]] i dag -- i morgen?* (1972).  Artikkelsamling
* *Varga, et eventyr om barn og dyr* (Grøndahl, 1976).  Barnebok.  Oversatt til russisk.
* *Bever* (1976). 
* *I [[bever]]-skog* (Gyldendal, 1979).  Bok.  Oversatt til russisk.
* *Snøugle og lemenvandring*, vist på NRK i 1981.
* *[[Borrevannet]], en næringsrik innsjø* (1986).
* *Løver som brøler i hatten* (Pax, 2003) Bok fra Ngorongoro naturvernområde i Tanzania
* *Blant løver i Afrika* Reise & Kultur, Boka er støttet av Leser søker bok

## Referanser


## Eksterne lenker
*
Parliament Street

**Parliament Street** er en 50 meter lang gate i byen Exeter i Devon i England. Den kobler High Street til Waterbeer Street og stammer fra det 14. århundre. Den er omtrent 0,64 meter bred på sitt smaleste, og omtrent 1,22 meter bred på sitt bredeste. Veien er, ifølge noen kilder, verdens smaleste vei. Guinness rekordbok har imidlertid erklært Spreuerhofstraße i Reutlingen i Tyskland som verdens smaleste gate, med en bredde på kun 0,31 meter.

## Referanser


## Eksterne lenker
*
Flemming Mikkelsen

**Flemming Mikkelsen** (født 1930) er en færøysk politiker og verftsarbeider.

Han var innvalgt på Lagtinget fra Suðuroy fra 1978 til 1994 og fra 1998 til 2002, som representant for Sambandsflokkurin. Han har også sittet i kommunestyre og ligningsnemnd i Vágs kommuna.

Han vokste opp i Vágur og gikk realskole og så i lære som smed. Fra 1952 til 1979 arbeidet han ved skipsverftet i Vágur. Han var styremedlem i arbeiderforeningen Framtíðin i noen år.

Han har vært styremedlem i ulykkesforsikringsselskapet Føroya Vanlukkutrygging og styremedlem i fondet for arbeidsuføre fiskere.

## Referanser
Jodelle Micah Ferland

**Jodelle Micah Ferland** (født 1994) er en kanadisk skuespiller. Hun er mest kjent for sin rolle som «Sharon/Alessa» i filmen *[[Silent Hill]]* fra 2006. Ferland er den yngste skuespilleren som er blitt nominert til en «Daytime Emmy Award», da hun som 4-åring ble nominert for sin rolle i TV-filmen *Mermaid*. Hun har også spilt i skrekkfilmen *Case 39* som Lillith Sullivan. en jente med en merkelig og mystisk fortid, samt thrilleren *The Tall Man* som Jenny, den stumme jenta.
Det er nå også blitt kjent at hun skal spille vampyren Bree Tanner i den tredje filmen i Twilight-sagaen, *Eclipse.*

### Spill

### Lydbøker

## Referanser


## Eksterne lenker
* 
*
Kristiansand Orienteringsklubb

**Kristiansand OK** **(KOK)** er en orienteringsklubb fra Kristiansand. Klubben ble stiftet 23. november 1973 av tidligere medlemmer av orienteringsgruppa i IK Start. Klubben har i 2009 rundt 250 medlemmer.

## Om klubben
Kristiansand OK deler klubbhus med IK Gimletroll ved Prestheia i utkanten av turområdet Jegersberg i Kristiansand. Dette ble innviet i november 2008.

Klubben vant Tiomila i 2008 og 2009, og Jukola i 2009. I 2006 var Holger Hott Johansen den første KOK-løper til å ta en individuell VM-tittel, da han vant mellomdistansen i Silkeborg i Danmark. Hott har også vunnet ett VM-gull i stafett. Sveitseren Daniel Hubmann, som tidligere har løpt for klubben, vant VM-gull på langdistansen i 2008, samt stafetten i 2009. To andre løpere har også stafett-gull som KOK-medlemmer, det er Jørgen Rostrup (2 ganger) og Jon Duncan (UK).

Klubbens medaljestatistikk pr. 2008 viser:
* 7 gull, 1 sølv og 5 bronse i VM. 
* 3 sølv i EM. 
* 3 gull, 1 sølv og 1 bronse i NOM. 
* 18 gull, 11 sølv og 12 bronse i NM. 
* Herrelaget vant NM stafett 3 år på rad (2004 – 2006).

Ulike tilbud i klubben:
* Nybegynnerkurs og ulike aktiviteter for jenter og gutter fra de er i 6-8-årsalderen. 
* Ungdomsgruppe fra 13+ har egne treninger, samlinger og reiser til større konkurranser.
* Elitegruppe med egen trener og et aktivt treningsprogram på høyt nivå.
* Andre aktive, spesielt 35+, deltar på det nivå som passer på trening og turer.
* For turgåere, så vel enkeltvis som familier, har Skautrimmen vært populær i 35 år.
* Baneheitrimmen er et populært tilbud i Kristiansands bynære turområde.

Jon Tvedt og Anders Nordberg har også løpt for Kristiansand OK.

## Meritter
Tiomila, herrer ''(2)'' :
* 2008, 2009
Jukola, herrer ''(2)'' :
* 2009, 2015
NM stafett, herrer ''(3)'' :
* 2004, 2005, 2006

## Kjente løpere
* Marianne Andersen
* Vegard Danielsen
* Martin Hubmann

## Kjente tidligere løpere

* Jostein Andersen
* Rasmus Djuurhus
* Jon Duncan
* Øystein Halvorsen
* Holger Hott
* Daniel Hubmann (-2015)
* Anders Nordberg
* Milos Nykodym (-2016)
* Hans Gunnar Omdal (-2016)
* Baptiste Rollier
* Jørgen Rostrup
* Jan Sedivy (-2016)
* Jon Tvedt

## Eksterne lenker
* Kristiansand Orienteringsklubbs hjemmeside

## Fotnoter
Polymitarcyidae

* Asthenopodinae
* Campsurinae
* Polymitarcyinae

**Polymitarcyidae** er en familiegruppe av døgnfluene. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. I Europa forekommer to arter av slekten *[[Ephoron]]*, men disse mangler i Norden.

## Utseende
Hannene er forholdsvis store, slanke og jevnbrede, brungule døgnfluer. Fasettøynene er ganske små. Vingene er melkehvite med hvite årer, bortsett fra de fremste kantårene som er brunlige. Forvingen er trekantet, har et fint, hvitt årenett og et påfallende, ovalt "vindu" ved roten av framkanten. Bakvingen er oval og middels stor. Bakkroppen er lang og sylindrisk, med to lange, tynne haletråder.
Hunnene utvikler seg aldri lenger enn til subimago-stadiet før de parer seg,legger egg og dør.
Nymfen er temmelig lang og smal. Hodet er fremoverrettet, kjevene (mandiblene) lange og utstyrt med hårfrynser. Beina er ganske korte og kraftige, tibia og føttene med frynser av lange hår. Pronotum har spisst framskutte forhjørner. Vingeknoppene har gjerne en markert knekk på yttersiden, "skuldre". Bakkroppen er lang og slank, trakégjellene er to-flikete, smale, med hårfrynser langs sidene. Bakerst har de tre ganske kraftige, fint hårete haletråder.

## Levevis
Nymfene lever i store, sakteflytende elver og i innsjøer, der de holder til i U-formede ganger de har gravd ut i mudderet. Nymfen sitter i gangen og skaper en vannstrøm gjennom den ved å vifte med trakégjellene. Hårfrynsene på munndelene og frambeina fanger opp fødepartikler fra vannet. Eggene, som legges om sommeren, må gjennom en kuldeperiode før de kan klekkes, og klekkes når vanntemperaturen overstiger 10 ° celsius. Slik tilbringer de gjerne 8-9 måneder av året som egg, larveutviklingen tar 3-4 måneder slik at livssyklusen blir ettårig. De voksne insektene kan ha svære massesverminger om natten, og kommer gjerne til lys i stort antall. De danner svermer like over vannflaten, der hunnene flyr for å påarre seg. Paringen varer bare noen få sekunder, hunnen lar seg deretter falle ned på vannflaten, legger egg og dør. Hannene lever heller ikke lenge, men regner med at alle er døde etter 1 1/2 times sverming.

## Systematisk inndeling

* Ordenen **[[døgnfluer]] (Ephemeroptera)**
** Overfamilien Ephemeroidea
*** Familien **Polymitarcyidae**
**** Underfamilien Asthenopodinae – Sør-Amerika, Afrika og Sørøst-Asia
***** Slekten *[[Asthenopus]]* Eaton, 1871 – 9 arter
***** Slekten *[[Povilla]]* Navás, 1912 – 8 arter
**** Underfamilien Campsurinae – Amerika
***** Slekten *[[Campsurus]]* Eaton, 1868 
***** Slekten *[[Tortopus]]* Needham & Murphy, 1924
**** Underfamilien Polymitarcyinae
***** Slekten *[[Ephoron]]* Williamson, 1802 – i Europa:
****** *[[Ephoron nigridorsum]]* (Tshernova, 1934)
****** *[[Ephoron virgo]]* (Olivier, 1791)

## Kilder
* Dominguez, E., Molineri, C., Pescador, M.L., Hubbard, M.D. og Nieto, C. (2007) Ephemeroptera of South America. 
* Fauna Europaea, utbredelsesdatabase for europeiske dyr 

## Eksterne lenker
* 
* Tree of Life - Døgnfluer, (Ephemeroptera)  (engelskspråklig)
* CSIRO – Døgnfluer, (Ephemeroptera)  (engelskspråklig)
Muldvarpen (tegnefilm)

**Muldvarpen** (tsjekkisk: *Krtek* eller *Krteček*) er en animert figur i en rekke tegnefilmer av den tsjekkiske animatøren Zdeněk Miler.

Den ble først sett i 1956 i Praha, da Miler ønsket å lage en barnefilm om hvordan lin blir laget. Han ønsket at tegnefilmen skulle ha et preg av Disney, og valgte en muldvarp i hovedrollen, etter at han støtte på et muldvarphull under en gåtur. Den første filmen, som het *Jak krtek ke kalhotkám přišel* («Hvordan muldvarpen fikk buksene sine») ble sluppet i 1956, og den søte hovedpersonen ble veldig populær i mange østeuropeiske land, Tyskland, Østerrike, India og Kina. Produksjon av flere episoder startet i 1963, og siden den gang har over 50 episoder blitt produsert.

I den første episoden ble det brukt en fortellerstemme, men Miler ønsket at tegnefilmen skulle bli forstått i alle land i verden, så han bestemte seg for å bruke sine døtre som stemmeskuespillere, og reduserte all tale til korte utbrudd, kun for å uttrykke muldvarpens følelser og inntrykk. Døtrene hans ble også brukt som filter i skapelsesprosessen av filmene, da disse så dem først, og Miller brukte dem for å finne ut om filmens budskap nådde frem til barna eller ikke.

## Musikk
Musikk utgjør en viktig del av tegneserien, siden figurene nesten aldri snakker (de bruker kun uforståelige emosjonelle lyder innimellom). Musikken i de originale seriene bruker tradisjonelle musikkinstrumenter.

Komponister:
* Miloš Vacek
* Vadim Petrov (1974-1987, flest episoder)

## Kortfilmer

## Filmer

## Eksterne lenker
* 
*  Big Cartoon Database - Krtek-episodeinformasjon
*  Krtek-bilder
*  Et Krtek-inpsirert spill
Lagtingets utenrikskomité

**Lagtingets utenrikskomité** (færøysk: *Uttanlandsnevndin*) er den fagkomiteen som behandler utenriks-, utenrikshandels- og forsvarssaker på Lagtinget på Færøyene. Utenrikskomiteen ble opprettet ut fra Markedskomiteen i 1995.

## Medlemmer
Medlemmer siden 2015:
*Annita á Fríðriksmørk (Tj.), formann
*Kaj Leo Johannesen (Sb.), nestformann 
*Bjørt Samuelsen (Tj.)
*Heðin Mortensen (Jv.)
*Kári P. Højgaard (Sj.)
*Jákup Mikkelsen (Ff.)
*Magni Laksáfoss (Sb.)

Medlemmer i perioden 2011–2015:
*Jákup Mikkelsen (Ff.), formann
*Høgni Hoydal (Tj.), nestformann
*Helgi Abrahamsen (Sb.)
*Bárður Nielsen (Sb.)
*Kristin Michelsen (Jv.)
*Jenis av Rana (Mf.)
*Poul Michelsen (Fr.)

## Formenn
*Helena Dam á Neystabø (Sj.) 1995–1998
*Hergeir Nielsen (Tj.) 1998–2004
*Kaj Leo Johannesen (Sb.) 2004
*Johan Dahl (Sb.) 2004–2008
*John Johannessen (Jv.) 2008–2011
*Jákup Mikkelsen (Ff.) 2011–2015
*Annita á Fríðriksmørk (Tj.) 2015–d.d.

## Eksterne lenker
* Komiteens nettside
Holy Land Foundation for Relief and Development

**Holy Land Foundation for Relief and Development** er den største islamske veldedighetsgruppen i USA, og ble grunnlagt i 1989. Gruppen er et fond for okkuperte land. 

De fikk alle sine verdier frosset av EU og USA, og ble forbudt av den amerikanske regjeringen etter oppdagelsen av at de støttet Hamas med penger og utstyr. I 2009 fikk grunnleggerne av organisasjonen livstid i fengsel for å ha gitt $12 millioner til Hamas som blir regnet som terrorganisasjon. 

Organisasjonens nettsted uttalte "Vår misjon er å finne og iverksette praktiske løsninger for å lindre menneskelig lidelse gjennom humanitære programmer som påvirker livene til vanskeligstilte og fordrevne mennesker som lider av menneskeskapte og naturlige katastrofer". 

Gruppens primære fokusområde var med palestinske flyktninger i flyktningsleirene i Jordan, Libanon og i de palestinske territoriene. De har også gitt sin støtte til ofre etter katastrofer og kriger i Bosnia, Kosovo, Tyrkia og i USA (som flommen iIowa, tornadoene i Texas, og Oklahoma City-bombingen).

Blant grunnleggerne av The Holy Land Foundation er Mousa Mohammed Abu Marzook som er en av de politiske lederne i Hamas, som har gitt betydelige midler The Holy Land Foundation tidlig på 1990-tallet. Han og to andre personer ha blitt fått 15 års fengsel for å ha skaffet penger til antatte terrorangrep mot Israel.
Betongtavlen

**Betongtavlen** er en ærespris som gis til byggverk i Norge, «hvor betong er anvendt på en miljømessig, estetisk og teknisk fremragende måte.» Prisen utdeles av Norske arkitekters landsforbund (NAL) og Norsk Betongforening (NB) og tildeles etter innstilling av en komité bestående av to medlemmer oppnevnt av NAL og tre oppnevnt av NB.
Prisen ble delt ut første gang i .

## Liste over prisvinnere

## Referanser


## Eksterne lenker
* 
* Norske arkitekters landsforbund om Betongtavlen
* Norsk Betongforening om Betongtavlen
The Sorrow

**The Sorrow** er et metalcoreband fra Østerrike som startet i 2005. I 2006 fikk de en platekontrakt med Drakkar Records. Største konsertopptreden var på Wacken i 2007. Nå er de på europaturne sammen med Sepultura.

## Diskografi
**[[Blessings From the Blackened Sky]] ([[2007]]) 
**Origin Of the Storm (2009)
* The Sorrow (2010)
* Misery Escape (2012)

## Eksterne lenker
* 
*
Indirekte valg

**Indirekte valg** er en prosess hvor de stemmeberettigede velgerne i et valg velger valgpersoner, ofte kalt valgmenn eller elektorer, som foretar det endelige valg. Formelt er det fortsatt slik USAs president velges. Indirekte valg er det motsatte av direkte valg.

## Eksempler på indirekte valg
USAs president velges av valgmenn i et indirekte valg. I mange land velges representatene til overhuset indirekte, blant annet i Spania, Frankrike og Tyskland. Presidentvalget i Tyskland er indirekte. Valget av medlemmer til Europarådets parlamentarikerforsamling, OSSE og NATO gjøres av parlamentsmedlemmene og er indirekte. Flere land, blant annet Storbritannia, gjør lederen av parlamentets største parti til statsminister, og kan dermed sies å være et indirekte valg.

## Bruk i Norge
Valget av utsendinger til Eidsvoll i  1814 ble gjort via indirekte valg, og to valgmenn ble valgt fra hver menighet som sammen med andre valgmenn fra hele amtet skulle velge tre representanter til den grunnlovgivende forsamlingen på Eidsvoll. Fra 1815 til valget i 1903 forble valgene indirekte.

Kirkevalg, og da valget av bispedømmeråd, gjøres i enkelte bispedømmer i to omganger, først en med direktevalg av kandidater, og en indirekte omgang der menighetsrådene velger kandidater blant de som ikke kom inn i den direkte omgangen.

Sett fra velgerens side kan en hevde at formannskap eller byråd, som velges av representantene i kommunestyret, velges indirekte av folket.

## Referanser
Circus Maximus (band)

**Circus Maximus** er et norsk progressiv metal-band etablert i 2000.
Bandet ble til etter at bandet Total Blackout ble lagt ned. Dette bandet besto av brødrene Mats og Truls Haugen, gitarist Trond Henriksen, bassist Lyes Abid og etterhvert Michael Eriksen på vokal. Gruppen ble opprettet rundt 1993, og holdt til på Lambertseter Ungdomsklubb frem til 1998.

Etter to demoer kom debutalbumet *[[The 1st Chapter]]* i 2005. Musikkalbumet ble produsert av bandet, innspilt i diverse studioer i Norge, og mikset i oktober 2004 i Danmark i Jailhouse Studios av Tommy Hansen (Helloween, Jorn, TNT, Wuthering Heights). Vokalen til Eriksen er omtalt som lik vokalistene Tony Harnell og Joey Tempest.

I 2005 spilte bandet på flere festivaler og holdt flere konserter i Skandinavia sammen med blant andre Jorn, Kamelot, Pagan's Mind og Glenn Hughes. I 2005 spilte bandet sin første konsert i USA på festivalen ProgPower i Atlanta, USA.

*[[Isolate]]* er bandets oppfølgeralbum fra 2007, og Tommy Hansen ble igjen satt til å mikse albumet. Samme år spilte bandet på flere festivaler, blant andre ProgPower Europe, ProgPower Scandinavia, Sweden Rock Festival og Metal Heart Festival. De var også oppvarmingsband for amerikanske Queensrÿche og Kamelot. De var i 2008 oppvarmingsband på Europaturneen til det amerikanske progressive metalbandet Symphony X.

## Diskografi
* 2005: *[[The 1st Chapter]]*
* 2007: *[[Isolate]]*
* 2012: *[[Nine (Circus Maximus-album)|Nine]]*
* 2014: Live in Japan (YouTube)
* 2016: *Havoc*
* 2017: *Havoc in Oslo*
* 2019: *Nine Live*
* 2019: Isolated Chapters EP

## Medlemmer
**Nåværende**
* Michael Eriksen – vokal
* Mats Haugen – gitar
* Truls Haugen – trommer
* Lasse Finbråten – keyboard
* Glen Cato Møllen (født 1979) – bassgitar

**Tidligere**
* Espen Storø – keyboard (2000–2005)

## Eksterne lenker
* 
* 
* Circus Maximus offisiell nettside 
* Circus Maximus på Facebook
*
Birger Halvorsen

**Birger Halvorsen** (1905–1976) var en norsk friidrettsutøver. Han representerte Horten FIK.

Han vant sølv i høydehopp ved EM 1934 i Torino med et hopp på 1,97 meter, noe som var norsk rekord. Den gangen hoppet de med «saksestil», og dette hoppet ble hans høyeste hopp gjennom karrieren. Han deltok aldri i OL. Han ble norsk mester i høydehopp fire år på rad, fra 1931 til 1934.

I tillegg til høydehopp drev han også med andre friidrettsøvelser, og hadde kretsrekorden både i stav og på 110 meter hekk.

## Medaljer i norske mesterskap

## Referanser




## Eksterne lenker
*
The 1st Chapter

***The 1st Chapter*** er debutalbumet til det norske progressiv metal-bandet Circus Maximus.

Albumet ble utgitt 14. mai 2005 i Norge på Frontiers Records,  og 7. juni samme år i USA på Sensory Records. 

Tekstene til «Glory of the Empire» refererer sterkt til filmen *[[Gladiator (film)|Gladiator]]*.

## Sporliste
# «Sin» – 5:53
# «Alive» – 5:38
# «Glory of the Empire» – 10:27
# «Biosfear»(Instrumental) – 5:22
# «Silence from Angels Above» – 4:07
# «Why Am I Here?» – 6:05
# «The Prophecy» – 6:44
# «The 1st Chapter» – 19:07
# «Haunted Dreams» – 7:12 (Europa bonusspor)
# «Imperial Destruction» – 6:45 (USA bonusspor)

## Personell
**Band**
* Michael Eriksen – vokal
* Mats Haugen – gitar
* Truls Haugen – trommer
* Glen Cato Møllen – bassgitar
* Espen Storø – keyboard 

**Produksjon**
* Mikset og  mastered hos Jailhouse Studio
* Mikset og  mastered av Tommy Hansen
* Coverdesign av Mattias Noren / Progart Media
* Layout og logo av Claus Jensen / Intromental Design

## Eksterne lenker
* Offisiell Circus Maximus nettside
Isolate

***Isolate*** er et studioalbum fra det norske progressiv metal-bandet Circus Maximus 

Albumet ble utgitt 7. august 2007 i Norge på Frontiers Records, 4. september samme år i USA på Sensory Records og 24. oktober i Japan på Soundholic Records.  

## Sporliste
# «A Darkened Mind» − 5:33
# «Abyss» − 5:00
# «Wither» − 4:46
# «Sane No More» (Instrumental) − 3:55
# «Arrival of Love» − 4:10
# «Zero» − 4:50
# «Mouth of Madness» − 12:42
#* I. «Alone»
#* II. «The Dream»
#* III. «The Initiation»
#* IV. «The Secret»
#* V. «The Conflict»
#* VI. «The Awakening»
# «From Childhood's Hour» − 4:28
# «Ultimate Sacrifice» − 9:17
# «Silence» (Japansk bonusspor)

## Personell
* Michael Eriksen – vokal
* Mats Haugen – gitar
* Truls Haugen – trommer
* Glen Cato Møllen – bassgitar
* Lasse Finbråten – keyboard 

## Eksterne lenker
* Offisiell Circus Maximus nettside
Kuna (språk)

**Kuna** (*dulegaya*, *dulegagga*, *gunagaya* eller *gunagagga*) er et språk som snakkes av rundt 60&nbsp;000 medlemmer av kuna-folket i Panama og Colombia, hovedsakelig på de panamanske San Blas-øyene i det selvstyrte territoriet Kuna Yala. Det tilhører den chibchanske språkfamilien.

Kuna er offisielt språk i Kuna Yala. Ettersom territoriet er selvstyrt, står språket sterkt, og det er mange enspråklige talere. Det snakkes også av flere tusen kunaer i Panama by.

## Fonologi
Kuna har 4 vokalfonemer og 17 konsonantfonemer.

### Vokaler

### Konsonanter

## Eksterne lenker
* 
* 
* Kuna–spansk ordbok  (PDF)